b'\n_START_ARTICLE_\nMozambiko FRELIMO partija\n_START_SECTION_\nIstorija\n_START_PARAGRAPH_\n\xc4\xaekurtas 1962 m. bir\xc5\xbeelio 25 d. Dar es Salame (Tanzanija) kovai u\xc5\xbe Mozambiko i\xc5\xa1vadavim\xc4\x85. 1975 m. bir\xc5\xbeelio 25 d. i\xc5\xa1kovojo \xc5\xa1alies nepriklausomyb\xc4\x99. 1977 m. vasario 3 \xe2\x80\x93 7 d. III kongrese tapo partija, pirmininku buvo i\xc5\xa1rinktas Samora Ma\xc5\xa1elas. 1980 m. prad\xc4\x97ta privatizuoti pramon\xc4\x97, ta\xc4\x8diau 1982 m. Piet\xc5\xb3 Afrikos apartheido remiama RENAMO grupuot\xc4\x97 prad\xc4\x97jo pilietin\xc4\xaf kar\xc4\x85. 1984 m. pasira\xc5\xa1yta nepuolimo sutartis su Piet\xc5\xb3 Afrika. 1986 m. vir\xc5\xa1 PAR teritorijos aviakastrofoje \xc5\xbeuvo Mozambikos prezidentas S. Ma\xc5\xa1elas. Jo \xc4\xafp\xc4\x97diniu tapo Ch. \xc4\x8cisanas. 1990\xe2\x80\x931992 d. \xc4\xafvykusiose derybose buvo pasiektas kompromisas su RENAMO. 1994 m. \xc4\xafvyko daugiapartiniai rinkimai, Ch. \xc4\x8cisano buvo i\xc5\xa1rinktas \xc5\xa1alies prezidentu.\n_START_SECTION_\nPolitika\n_START_PARAGRAPH_\n1997 m. gegu\xc5\xbe\xc4\x97s 19 \xe2\x80\x93 24 d. VII kongrese oficialia doktrina FRELIMO pripa\xc5\xbeino demokratin\xc4\xaf socializm\xc4\x85. 1999 m. Ch. \xc4\x8cisanas buvo perrinktas prezidentu, bet opozicin\xc4\x97 RENAMO partija j\xc5\xb3 rezultat\xc5\xb3 nepripa\xc5\xbeino. 2000 m. jos protest\xc4\x85 Auk\xc5\xa1\xc4\x8diausiasis teismas atmet\xc4\x97._NEWLINE_Mozambiko parlamento rinkimuose 1999 m. gavo 133 vietas, o 2004 m. 160 viet\xc5\xb3 i\xc5\xa1 250. 2005 m. \xc5\xa1alies prezidentu tapo Armandas Emilis Guebuza.\n_START_SECTION_\nStrukt\xc5\xabra\n_START_PARAGRAPH_\n2002 m. bir\xc5\xbeelio 13 \xe2\x80\x93 17 d. VIII kongresas pri\xc4\x97m\xc4\x97 naujus \xc4\xafstatus. Partijoje veikia Nacionalinio i\xc5\xa1sivadavimo kovotoj\xc5\xb3 asociacija (ACLLN), moter\xc5\xb3 (OMM) ir jaunimo (OJM) organizacijos. Turi partin\xc4\x99 mokykl\xc4\x85 Cidade da Matola, spaudos organus ir TV. SI konsultacin\xc4\x97 nar\xc4\x97 nuo 1996 m. rugs\xc4\x97jo 9 d., tikroji nar\xc4\x97 nuo 1999 m. lapkri\xc4\x8dio 8 d.'